ספור טיול הרגועים של קא"ו מרץ 2004

סוף מרץ, 2004, שבת. טור מדורג של 40
אופנועים וקטנועים מתנהל לו בנחת, לפי
הרוכב הכי איטי, בין קרית גת לבאר שבע.
אמצע היום. כבר הספקתי להנות מנוף דרומי אביבי
ודרכים קסומות בואכה יד נתן.
וביד נתן – פיקניק זוטא בין מתקני משחק לילדים
למי שרוצה ובילוי בג'חנוניה הסמוכה למי שרוצה אחרת.
והאווירה קרירה ומוצלת בין האנשים והנשים ומסביב – כיף בלתי סביר ומוסבר.
אז לאן מתנהל הטור?
בינתיים הוא כבר הספיק לעצור ולהתפרס בחנייה ארוכה
המשקיפה לשמורת פורה.
שמורת פורה?
200 מטר מהכביש ואני מרגיש באמצע גן בוטני מרהיב של הטבע
- צמחיה מדברית מוריקה מנומרת פה ושם בפריחה יחודית.
שולף את ספר מגדיר הצמחיה המדברית ומגלה שמות ארוכים ומצחיקים.
כמו למשל "קחון" – לא הייתי מאמין שכך קוראים לצמח עם פריחה
יפהפייה של פרחים קטנים צהובים שמאורגנים כאילו על מעטפת
של כדור דמיוני.
שקט מסביב. הטבע נכנס לתוך הנשמה ונוגע שם בנקודות אינטימיות.
גם המראה של כל הד"וגים עם השעטנז היחודי לטיול של היום: סוזוקי
אר-600 עם קטנוע הונדה 150.
זזים. נוף השפלה פורח. לחדר האוכל של קבוץ צרעה יש ניחוח קיבוצי,
עם מדשאה סמוכה שמקבלת באהבה השתרעות עם בטן מלאה.
הרהורים.
הגיוון של הצמחיה המדברית משקף כמין מראה את הגוון של אותם
אוהבי דו-גלגל ממונע שבחרו להגיע היום לטיול להעניק לו את
נוכחותם.גוון של גיל,השכלה,הכנסה ויכולת רכיבה וביחד –
מרקם של פריחה.

כתב: אלחנן שרון

תודות:
- בטוח גרר: אופנוגרר – ובפרט לגולן על הנוכחות הנעימה.
- עזרה בתכנון המסלול: צביקה נחשון.
- פרסום הטיול – אורן קוסלובסקי ו"קוקי על סוזוקי"
- הדפסת דפי תוכנית: אראל סמו, גדי גורפינקל ויובל קנון
- ווסטים – אורן קוסלובסקי וענבר קרנר  
- חובש: ז'ק סודאי
- מובילה (בשיתוף) – קרין כהן
- מאסף – רון בר לב וז'ק סודאי
-  תמיכה לוגיסטית –  רוני פרגר
- מרשלים – אברי ארמה, ורד כהן, חיים אלישביץ, ו-"קוקי על סוזוקי"
- הערות קונסטרוקטיביות – גרשון גייסט וחיים אלישביץ
ואם שכחתי מישהו - סליחה 

אלחנן שרון